CELEX: 32007R0920
Language: hu
Date: 2007-08-01 00:00:00
Title: A Bizottság 920/2007/EK rendelete ( 2007. augusztus 1. ) a mezőgazdasági növényfajok és zöldségfajok fajtaelnevezéseinek alkalmasságára vonatkozó végrehajtási szabályok megállapításáról szóló 930/2000/EK rendelet módosításáról

2.8.2007   
            
            
               HU
            
            
               Az Európai Unió Hivatalos Lapja
            
            
               L 201/3
            
         
      A BIZOTTSÁG 920/2007/EK RENDELETE
   
   (2007. augusztus 1.)
   a mezőgazdasági növényfajok és zöldségfajok fajtaelnevezéseinek alkalmasságára vonatkozó végrehajtási szabályok megállapításáról szóló 930/2000/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 9. cikke (6) bekezdésére,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (2) és különösen annak 9. cikke (6) bekezdésére,
   mivel:
   
               (1)
            
            
               A 2002/53/EK és 2002/55/EK irányelv megállapítja a fajtaelnevezések alkalmasságának általános szabályait a közösségi növényfajta-oltalomról szóló, 1994. július 27-i 2100/94/EK tanácsi rendelet (3) 63. cikkére való hivatkozás útján.
            
         
               (2)
            
            
               A mezőgazdasági növényfajok és zöldségfajok fajtaelnevezéseinek alkalmasságára vonatkozó végrehajtási szabályok megállapításáról szóló, 2000. május 4-i 930/2000/EK bizottsági rendelet (4) részletes szabályokat határoz meg a 2100/94/EK rendelet 63. cikkében meghatározott bizonyos kritériumok alkalmazására, különösen a fajtaelnevezés akadályaira vonatkozóan.
            
         
               (3)
            
            
               A 930/2000/EK rendelet elfogadása óta az Új Növényfajták Oltalmának Nemzetközi Uniója által használt „közeli rokonságban álló fajok” kifejezés fogalommeghatározása fejlődött. A 930/2000/EK rendelet által meghatározott részletes szabályokat ennek megfelelően frissíteni kell.
            
         
               (4)
            
            
               A 930/2000/EK rendeletet tehát a fentieknek megfelelően módosítani kell.
            
         
               (5)
            
            
               Az e rendeletben meghatározott intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,
            
         ELFOGADTA EZT A RENDELETET:
   1. cikk
   A 930/2000/EK rendelet a következőképpen módosul:
   
               1.
            
            
               A 4. cikk b) pontja helyébe a következő szöveg lép:
               
                           „b)
                        
                        
                           a »közeli rokonságban álló fajok« jelentését a rendelet mellékletében szereplő fogalommeghatározás szerint kell érteni.”
                        
                     
         
               2.
            
            
               A 930/2000/EK rendelet melléklete helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet nem kell alkalmazni azon fajtaelnevezések esetében, amelyeket a kérelmező e rendelet hatálybalépésének napját megelőzően nyújtott be az illetékes hatóságnak jóváhagyás céljából.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. augusztus 1-jén.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 193., 2002.7.20., 1. o. A legutóbb az 1829/2003/EK európai parlamenti és tanácsi rendelettel (HL L 268., 2003.10.18., 1. o.) módosított irányelv.
   
      (2)  HL L 193., 2002.7.20., 33. o. A legutóbb a 2006/124/EK bizottsági irányelvvel (HL L 339., 2006.12.6., 12. o.) módosított irányelv.
   
      (3)  HL L 227., 1994.9.1., 1. o. A legutóbb a 873/2004/EK rendelettel (HL L 162., 2004.4.30., 38. o.) módosított rendelet.
   
      (4)  HL L 108., 2000.5.5., 3. o. Az 1831/2004/EK rendelettel (HL L 321., 2004.10.22., 29. o.) módosított rendelet.
   
      MELLÉKLET
      
         
            „MELLÉKLET
            Közeli rokonságban lévő fajok
            A 4. cikk b) pontjában említett »közeli rokonságban álló fajok« jelentése a következő:
            
                        a)
                     
                     
                        amennyiben egynél több, ugyanazon nemzetségbe tartozó osztály van, az 1. pont alatt felsorolt osztályok érvényesek;
                     
                  
                        b)
                     
                     
                        amennyiben az osztályok több mint egy nemzetséget ölelnek fel, a 2. pont alatt felsorolt osztályok érvényesek;
                     
                  
                        c)
                     
                     
                        az 1. és 2. pont alatti listákban nem szereplő nemzetségekre és fajokra vonatkozóan a nemzetségeket általános szabályként osztálynak kell tekinteni.
                     
                  1.   Egy nemzetségen belüli osztályok
            
                        Osztályok
                     
                     
                        Tudományos név
                     
                  
                        1.1. osztály
                     
                     
                        
                           Brassica oleracea
                        
                     
                  
                        1.2. osztály
                     
                     
                        A Brassica oleraceán kívüli egyéb Brassica
                        
                     
                  
                        2.1. osztály
                     
                     
                        
                           Beta vulgaris – cukorrépa, takarmányrépa
                     
                  
                        2.2. osztály
                     
                     
                        
                           Beta vulgaris – cékla, beleértve a cheltenham répát és a mángoldot is
                     
                  
                        2.3. osztály
                     
                     
                        A 2.1. és 2.2. osztályban felsoroltakon kívüli cékla
                     
                  
                        3.1. osztály
                     
                     
                        
                           Cucumis sativus
                        
                     
                  
                        3.2. osztály
                     
                     
                        
                           Cucumis melo
                        
                     
                  
                        3.3. osztály
                     
                     
                        A 3.1. és 3.2 osztályban felsoroltakon kívüli cucumis
                        
                     
                  
                        4.1. osztály
                     
                     
                        
                           Solanum tuberosum
                        
                     
                  
                        4.2. osztály
                     
                     
                        A 4.1. osztályban felsoroltakon kívüli solanum
                        
                     
                  
               
            2.   Egynél több nemzetséget felölelő osztályok
            
                        Osztályok
                     
                     
                        Tudományos név
                     
                  
                        201. osztály
                     
                     
                        
                           Secale, Triticale, Triticum
                        
                     
                  
                        203. osztály (1)
                        
                     
                     
                        
                           Agrostis, Dactylis, Festuca, Festulolium, Lolium, Phalaris, Phleum és Poa
                        
                     
                  
                        204. osztály (1)
                        
                     
                     
                        
                           Lotus, Medicago, Ornithopus, Onobrychis, Trifolium
                        
                     
                  
                        205. osztály
                     
                     
                        
                           Cichorium, Lactuca
                        
                     
                  
      
      
         (1)  A 203. és 204. osztály kialakítása nem csak a fajok közeli rokonsága alapján történt.”